**Lietuvos Respublikos civilinis kodeksas**

2.97 straipsnis. Juridinių asmenų reorganizavimo būdai

3. Prijungimas – tai vieno ar daugiau juridinių asmenų prijungimas prie kito juridinio asmens, kuriam pereina visos reorganizuojamo juridinio asmens teisės ir pareigos.

**LIETUVOS RESPUBLIKOS** **VIETOS SAVIVALDOS** **ĮSTATYMAS**

**6 straipsnis. Savarankiškosios savivaldybių funkcijos**

17) pirminė asmens ir visuomenės sveikatos priežiūra (įstaigų steigimas, reorganizavimas, likvidavimas, išlaikymas), išskyrus visuomenės sveikatos priežiūrą savivaldybės teritorijoje esančiose ikimokyklinio ugdymo, bendrojo ugdymo mokyklose ir profesinio mokymo įstaigose ugdomų mokinių pagal ikimokyklinio, priešmokyklinio, pradinio, pagrindinio ir vidurinio ugdymo programas, visuomenės sveikatos stiprinimą ir visuomenės sveikatos stebėseną;

**16 straipsnis. Savivaldybės tarybos kompetencija**

2. Išimtinė savivaldybės tarybos kompetencija:

21) biudžetinių ir viešųjų įstaigų (kurių savininkė yra savivaldybė), savivaldybės įmonių, akcinių bendrovių, uždarųjų akcinių bendrovių (toliau – savivaldybės juridiniai asmenys) steigimas, reorganizavimas, likvidavimas ir jų priežiūra, savivaldybės mokymo ir auklėjimo (toliau – švietimo) įstaigų vadovų skyrimas į pareigas ir atleidimas iš jų teisės aktų nustatyta tvarka, dalyvavimas steigiant, reorganizuojant ir likviduojant viešuosius ir privačius juridinius asmenis; seniūnijų – biudžetinių įstaigų – nuostatų tvirtinimas;

**KLAIPĖDOS MIESTO SAVIVALDYBĖS TARYBA**

**SPRENDIMAS**

**DĖL VšĮ Klaipėdos miesto stomatologiJOS poliklinikos reorganizavimo**

2017 m. vasario 23 d. Nr. T2-33

Klaipėda

Vadovaudamasi Lietuvos Respublikos civilinio kodekso 2.97 straipsnio 3 dalimi ir Lietuvos Respublikos vietos savivaldos įstatymo 6 straipsnio 17 punktu ir 16 straipsnio 2 dalies 21 punktu, Klaipėdos miesto savivaldybės taryba nusprendžia:

1. Pritarti viešosios įstaigos Klaipėdos miesto stomatologijos poliklinikos reorganizavimui prijungimo prie viešosios įstaigos Jūrininkų sveikatos priežiūros centro būdu, kuris po reorganizavimo tęs veiklą, o viešoji įstaiga Klaipėdos miesto stomatologijos poliklinika veiklą baigs.

2. Įpareigoti viešosios įstaigos Klaipėdos mieto stomatologijos poliklinikos vadovą parengti viešosios įstaigos Klaipėdos miesto stomatologijos poliklinikos reorganizavimo sąlygas, vieną kartą apie jas viešai paskelbti, pranešti raštu visiems reorganizuojamos viešosios įstaigos kreditoriams ir ne vėliau kaip pirmą viešo paskelbimo dieną reorganizavimo sąlygas pateikti Lietuvos Respublikos juridinių asmenų registrui.

3. Įpareigoti Klaipėdos miesto savivaldybės administraciją parengti teisės aktus dėl viešosios įstaigos Klaipėdos miesto stomatologijos poliklinikos reorganizavimo sąlygų patvirtinimo ir teikti juos tvirtinti Klaipėdos miesto savivaldybės tarybai.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Klaipėdos apygardos administraciniam teismui.

|  |  |
| --- | --- |
| Savivaldybės meras | Vytautas Grubliauskas |